Ray Charles
Store norske leksikon,Kunst og estetikk,Musikk,Populærmusikk,Soul  og R&B,Internasjonal soul og R&B
Ray Charles var en amerikansk sanger, musiker (piano, orgel, saksofon), komponist og orkesterleder. Han var en av de tidlige pionerene innen soulmusikken, og musikken hans kan karakteriseres som en blanding av soul, gospel, rhythm and blues og pop. Charles regnes blant de viktigste og mest suksessrike artistene innen det brede feltet populærmusikk.
Liv og karriere Ray Charles vokste opp i Greenville i Florida. Han ble blind som seksåring og gikk på en skole for blinde i St. Augustine i Florida, der han særlig studerte musikk. Omkring 1950 ledet han en trio sterkt inspirert av jazzpianisten Nat «King» Cole, men etter hvert beveget Charles seg i en mer gospel-inspirert retning.I 1955 hadde han stor suksess med I've Got A Woman, og med sin spesielle syntese av jazz, gospel og rhythm and blues ble han en stilskaper i soulmusikken og en ledende skikkelse i afroamerikansk musikk. Sin allsidighet og sin banebrytende forakt for musikalske båser demonstrerte han ikke minst i 1962, da han spilte inn en rekke countrysanger og fikk millionselgere med singlen I Can't Stop Loving You og albumet Modern Sounds In Country And Western Music.Siden var han en stor konsertattraksjon over hele verden, og uansett materiale og omgivelser var alt han sang, gjennomsyret av en ekte innlevelse. Hans innflytelse på andre musikere innen ulike stilarter kan vanskelig overvurderes. Kjente sanger Ray Charles' største slagere er ellers: «kjenningsmelodien» What'd I Say, 1959  Georgia On My Mind, 1960  One Mint Julep, 1961  Hit The Road Jack, 1961  Unchain My Heart, 1961  You Don't Know Me, 1962  You Are My Sunshine, 1962  Take These Chains From My Heart, 1963  Busted, 1963 countryballaden Crying Time, 1966 Et utvalg album Ray Charles, 1957  Ray Charles at Newport (live), 1958  The Genius Hits The Road, 1960  Genius + Soul = Jazz, 1961  Ray Charles And Betty Carter, 1961  Modern Sounds In Country And Western Music Volume Two, 1962  Crying Time, 1966  A Portrait Of Ray, 1968  A Message From The People, 1972  Come Live With Me, 1974  Renaissance, 1975  Porgy And Bess, med Cleo Laine, 1976  True To Life, 1977  Ain't It So, 1979  Wish You Were Here Tonight, 1983  Friendship, 1985  From The Pages Of My Mind, 1986  Just Between Us, 1988  Would You Believe?, 1990  My World, 1993  Genius Loves Company, 2004 Les mer i Store norske leksikon soul afroamerikansk musikk